Public procurement notice: Voluntary Ex Ante Transparency Notice
Published: 2023-08-30
Buyer: Helsingin Kaupunginteatteri / Helsingin teatterisäätiö
Country: FI
Contract type: Services
Procedure: Concession award without prior concession notice
CPV classification: 72000000 | 79342300
Award criteria: Other

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Hankinnan kohteena on Helsingin Kaupunginteatterin / Helsingin teatterisäätiön (jäljempänä myös ”Hankintayksikkö”) lipunmyyntijärjestelmä ja lipunmyyntipalvelut sekä tätä koskevien markkinointiviestintä- ja asiakaspalvelua koskevien lisäpalveluiden tuottaminen käyttöoikeussopimuksena.
Käyttöoikeussopimuksen perusteella Hankintayksikkö antaa palveluntuottajalle oikeuden myydä lippuja Hankintayksikön tapahtumiin sekä oikeuden periä kuluttaja- ja yritysasiakkailta palvelumaksuja jokaisesta myydystä lipusta.
Markkinointiviestintään ja asiakaspalveluun liittyvät palvelut hankitaan käyttöoikeussopimuksen lisäpalveluina erillistä korvausta vastaan. Markkinointiviestinnän palvelut ja asiakaspalvelu kuuluvat kiinteänä osana lipunmyyntiin.
Käyttöoikeussopimuksen kesto on viisi (5) vuotta. Hankintayksikkö ei sitoudu sopimuksella tiettyihin hankintamääriin.
Hankintalain 119 §:n 1 momentin 2) kohdan mukaan hankintayksikkö voi tehdä suorahankinnan, jos teknisestä tai yksinoikeuden suojaamiseen liittyvästä syystä vain tietty toimittaja voi toteuttaa hankinnan; lisäedellytyksenä on, että järkeviä vaihtoehtoisia tai korvaavia ratkaisuja ei ole eikä kilpailun puuttuminen johdu hankinnan ehtojen keinotekoisesta kaventamisesta. Hankintalain hallituksen esityksen mukaan käyttöoikeussopimuksia koskevat suorahankintaperusteet vastaavat pääosin hankintasopimusten suorahankintaperusteita (HE 108/2016). Hallituksen esityksen mukaan hankintayksikön on osoitettava, että muun toimittajan on teknisesti lähes mahdotonta saavuttaa vaadittu suoritustaso tai että on tarpeen käyttää erityistä tietotaitoa, välineitä tai keinoja, joita ainoastaan yhdellä toimittajalla on käytettävissään.  Lipunmyyntipalvelutuotannon tulee täyttää kaikki palvelun sisällölle asetetut vaatimukset ja sen tulee pystyä vastaamaan volyymiltaan vuositasolla noin 300000 myytävän lipun vaatimuksiin.  Edellytyksenä on, että palveluntuottaja pystyy vastaamaan hankittavien lipunmyyntipalveluiden edellyttämällä volyymi- ja laatutasolla markkinointiviestintään ja asiakaspalveluun. Palveluiden tulee pystyä kohdentamaan markkinointia nimenomaisesti Hankintayksikön teatterilippuja ostavalle kohdeyleisölle. Lipunmyyntipalveluiden tulee tavoittaa laajasti asiakkaat. Palveluiden tavoitettavuuden arvioinnissa on tarkasteltava myyntipalvelun yleistä tavoitettavuutta, jota voidaan arvioida mm. lipunmyyntijärjestelmän kautta myytyjen lippujen kokonaismäärillä sekä myynnin maantieteellisellä jakautumisella. Hankintayksikkö edellyttää, että lipunmyyntipalveluiden tulee tavoittaa laajasti eri kohderyhmät. Lipunmyyntijärjestelmän tulee tavoittaa laajasti eri ikäiset henkilöt ympäri Suomen. Lipunmyyntipalvelut tulee olla laajasti ja helposti asiakkaiden käytössä niin sähköisesti netti- ja mobiilipalveluna kuin myös useiden fyysisten myyntipisteiden avulla. Palveluiden tulee toimia korkealaatuisesti. Palveluiden toimivuuden arvioinnissa on otettava huomioon lipunmyyntijärjestelmän ominaisuudet ja toiminnallisuudet, joiden osalta Hankintayksikkö edellyttää korkeaa laatua. Palveluiden tulee olla helppokäyttöisiä ja helposti asiakkaiden saatavilla. Lisäksi Hankintayksikkö edellyttää palveluilta asiakkaiden yleistä luottamusta palveluntuottajaa kohtaan. Lippupiste Oy:n lipunmyyntipalvelu pystyy kohdentamaan markkinointia nimenomaan Hankintayksikön teatterilippuja ostavalle kohdeyleisölle. Lippupiste Oy on Hankintayksikön vanha palveluntuottaja. Hankintayksikkö katsoo, että Lippupiste Oy on ainoa toimija, jolla on riittävä tietotaito pystyäkseen toteuttamaan nimenomaan Hankintayksikön lipunmyynnin edellyttämän kohdennetun markkinoinnin. Hankintayksikön kokemuksen mukaan Lippupiste Oy:n lipunmyynti tavoittaa laajasti suuren määrän Hankintayksikön eri ikäisiä asiakkaita ympäri Suomen. Lisäksi Lippupiste Oy:n palvelut mahdollistavat lukumäärällisesti volyymiltaan kattavan lipunmyynnin. Lippupiste Oy:n lipunmyynti toimii korkealaatuisesti niin sähköisesti netti- ja mobiilipalveluna kuin useiden fyysisten myyntipisteiden avulla. Hankintayksikön kokemuksen mukaan Lippupiste Oy pystyy vastaamaan Hankintayksikön vuositasolla myytävien lippujen volyymiin sekä tuottamaan kyseisten lipunmyyntipalveluiden edellyttämällä tasolla markkinointiviestintää ja asiakaspalvelua. Lippupiste Oy:n tuottamat lipunmyyntipalvelut ovat sen ominaisuuksien ja toiminnallisuuksien osalta korkeatasoisia. Lisäksi tämän tuottamat lipunmyyntipalvelut ovat helppokäyttöisiä ja helposti asiakkaiden saatavilla ympäri Suomen. Näillä perustein Hankintayksikkö katsoo, että Lippupiste Oy on ainoa toimija, joka pystyy teknisesti ja erityisen tietotaitonsa vuoksi tuottamaan lipunmyyntipalvelua keskeytyksettä ja vaadittavalla volyymi- ja laatutasolla. Hankintayksikön suorittaman markkinakartoituksen ja aiemman kokemuksen perusteella muita järkeviä vaihtoehtoisia tai korvaavia ratkaisuja ei ole.


Winner: Lippupiste Oy